ระเบียบศาลรัฐธรรมนูญว่าด้วยการจ้างเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญพ.ศ. 2551------------------------------------------------------- โดยที่เป็นการสมควรกําหนดหลักเกณฑ์เกี่ยวกับการจ้างเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ อาศัยอํานาจตามพระราชบัญญัติสํานักงานศาลรัฐธรรมนูญ พ.ศ. 2542 มาตรา 6 (6) และ (10)และระเบียบศาลรัฐธรรมนูญว่าด้วยการบริหารงานบุคคล พ.ศ. 2542 ข้อ 4 จึงวางระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญ ว่าด้วยการจ้างเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ พ.ศ. 2551"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ และคําสั่งอื่นใดในส่วนที่กําหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้ (1) "ความปลอดภัย" หมายความว่า ความปลอดภัยส่วนตัวและครอบครัว ความปลอดภัยของสถานที่พัก ยานพาหนะ (2) "พื้นที่" หมายความว่า บริเวณที่กําหนดให้อยู่ในความรับผิดชอบของเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ (3) "เจ้าหน้าที่รักษาความปลอดภัยประจํา ประธานศาลรัฐธรรมนูญและตุลาการศาลรัฐธรรมนูญ" หมายความว่า บุคคลที่สํานักงานศาลรัฐธรรมนูญ จ้างเพื่อปฏิบัติหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ ตามที่กําหนดในระเบียบนี้ (4) "ผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญ และตุลาการศาลรัฐธรรมนูญ" หมายความว่า บุคคลที่สํานักงานศาลรัฐธรรมนูญ จ้างเพื่อปฏิบัติหน้าที่ช่วยเหลือเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ ตามที่กําหนดในระเบียบนี้ข้อ ๕ สัญญาจ้างให้เป็นไปตามแบบที่สํานักงานศาลรัฐธรรมนูญกําหนด และให้สั่งจ้างได้ครั้งละไม่เกินสามปี เจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญที่ได้ปฏิบัติงานครบกําหนดระยะเวลา ตามสัญญาแล้วอาจได้รับการพิจารณาสั่งจ้างอีกได้ แต่ทั้งนี้จะสั่งจ้างต่ออีกเกินกว่าสามครั้งไม่ได้ กรณีที่สํานักงานศาลรัฐธรรมนูญ มีความจําเป็นพิเศษอย่างยิ่งเพื่อประโยชน์ของทางราชการและต้องการสั่งจ้างเจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญคนเดิมเกินกว่าที่กําหนดไว้ในวรรคหนึ่ง ให้เลขาธิการสํานักงานศาลรัฐธรรมนูญ ขออนุมัติคณะตุลาการศาลรัฐธรรมนูญ ก่อนดําเนินการสั่งจ้างข้อ ๖ ให้สํานักงานศาลรัฐธรรมนูญ ดําเนินการจ้างเจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ ตามความประสงค์ของประธานศาลรัฐธรรมนูญและตุลาการศาลรัฐธรรมนูญแล้วแต่กรณี โดยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญได้รับค่าจ้างเป็นรายเดือนในอัตราเดือนละ 25,000 บาท และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญได้รับค่าจ้างเป็นรายเดือนในอัตราเดือนละ 18,000 บาทข้อ ๗ เจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ ต้อง (1) มีสภาพร่างกายแข็งแรง เหมาะสมกับการปฏิบัติหน้าที่ (2) มีคุณสมบัติข้อใดข้อหนึ่งดังต่อไปนี้ (2.1) สําเร็จการศึกษาไม่ต่ํากว่าปริญญาตรี และผ่านการอบรมหลักสูตรเกี่ยวกับการรักษาความปลอดภัยหรืออารักขาบุคคลสําคัญของศูนย์รักษาความปลอดภัยแห่งชาติ หรือหลักสูตรอื่นที่เกี่ยวข้องกับการรักษาความปลอดภัย และมีประสบการณ์ที่เกี่ยวข้องกับการรักษาความปลอดภัยหรืออารักขาบุคคลสําคัญมาแล้ว ไม่น้อยกว่าสองปี หรือ (2.2) เคยรับราชการทหารหรือตํารวจมาแล้วไม่น้อยกว่าสองปี หรือ (2.3) มีคุณสมบัติอื่นที่เป็นประโยชน์ต่อการปฏิบัติงานตามที่ประธานศาลรัฐธรรมนูญและตุลาการศาลรัฐธรรมนูญเห็นสมควรแล้วแต่กรณีข้อ ๘ เจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ ต้อง (1) ไม่เป็นข้าราชการซึ่งมีตําแหน่งหรือเงินเดือนประจํา ข้าราชการการเมือง ข้าราชการรัฐสภาฝ่ายการเมือง หรือผู้ดํารงตําแหน่งทางการเมือง (2) ไม่เป็นพนักงานหรือลูกจ้างของหน่วยงานของรัฐ รัฐวิสาหกิจ ราชการส่วนท้องถิ่นหรือเป็นเจ้าหน้าที่อื่นของรัฐ ซึ่งมีตําแหน่งหรือเงินเดือนประจํา (3) ไม่เป็นผู้จัดการ กรรมการ ที่ปรึกษา ตัวแทนหรือลูกจ้างของบุคคล ห้างหุ้นส่วนบริษัทหรือองค์กรใด ๆ ซึ่งทําธุรกิจเพื่อหากําไร (4) ไม่เป็นกรรมการหรือเจ้าหน้าที่พรรคการเมืองข้อ ๙ ให้ผู้ได้รับการแต่งตั้งเป็นเจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ รายงานตัวต่อสํานักงานศาลรัฐธรรมนูญพร้อมด้วยหลักฐานดังต่อไปนี้ (1) เอกสารรายงานตัวตามแบบที่สํานักงานศาลรัฐธรรมนูญกําหนด (2) สําเนาทะเบียนบ้านและสําเนาบัตรประจําตัวประชาชน กรณีมีการเปลี่ยนชื่อตัวหรือชื่อสกุล ให้นําหลักฐานการเปลี่ยนชื่อตัวหรือชื่อสกุลมาแสดงด้วย (3) หลักฐานแสดงคุณสมบัติตามข้อ 7 (4) รูปถ่ายหน้าตรงขนาด 1 นิ้ว ซึ่งถ่ายมาแล้วไม่เกิน 6 เดือน จํานวน 4 รูป (5) ใบรับรองแพทย์ ซึ่งมีอายุไม่เกิน 6 เดือนข้อ ๑๐ ให้สํานักงานศาลรัฐธรรมนูญ จัดทําและรักษาทะเบียนประวัติของเจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญรวมทั้งออกบัตรประจําตัวเพื่อเป็นหลักฐานในการแสดงตนบัตรประจําตัวตามวรรคหนึ่ง เป็นอันยกเลิกเมื่อพ้นจากตําแหน่งตามข้อ 14ข้อ ๑๑ เจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ มีหน้าที่ในการอารักขา ติดตาม ดูแล รักษาความปลอดภัยแก่ประธานศาลรัฐธรรมนูญและตุลาการศาลรัฐธรรมนูญ ทั้งความปลอดภัยของพื้นที่ส่วนตัวและครอบครัวสถานที่พัก ยานพาหนะ และบุคคลสําคัญทั้งในประเทศและต่างประเทศที่เป็นแขกรับเชิญของศาลรัฐธรรมนูญ ประธานศาลรัฐธรรมนูญและตุลาการศาลรัฐธรรมนูญ ตลอดจนปฏิบัติหน้าที่อื่นตามที่ประธานศาลรัฐธรรมนูญและตุลาการศาลรัฐธรรมนูญมอบหมายแล้วแต่กรณี โดยปฏิบัติงานเต็มเวลาของราชการปกติ รวมทั้งปฏิบัติงานนอกเหนือจากเวลาราชการปกติตามที่ได้รับมอบหมายข้อ ๑๒ ให้นํา กฎหมายว่าด้วยค่าใช้จ่ายในการเดินทางไปราชการและระเบียบกระทรวงการคลังที่ออกตามกฎหมายดังกล่าว มาใช้บังคับแก่ค่าใช้จ่ายในการเดินทางไปราชการของเจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ โดยให้ได้รับสิทธิในอัตราเดียวกับข้าราชการสํานักงานศาลรัฐธรรมนูญระดับ 6 และให้ประธานศาลรัฐธรรมนูญเป็นผู้มีอํานาจอนุญาตหรืออนุมัติ ให้เจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญเดินทางไปราชการข้อ ๑๓ เจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญต้องปฏิบัติตามนโยบาย คําสั่งของคณะตุลาการศาลรัฐธรรมนูญประธานศาลรัฐธรรมนูญและตุลาการศาลรัฐธรรมนูญ รวมทั้ง กฎ ระเบียบ ข้อบังคับและแบบธรรมเนียมของทางราชการโดยเคร่งครัดข้อ ๑๔ เจ้าหน้าที่และผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ พ้นจากตําแหน่งเมื่อ (1) ตาย (2) ลาออก (3) ขาดคุณสมบัติตามข้อ 7 หรือมีลักษณะต้องห้ามตามข้อ 8 (4) ประธานศาลรัฐธรรมนูญและตุลาการศาลรัฐธรรมนูญ เห็นสมควรให้พ้นจากตําแหน่งแล้วแต่กรณี (5) ประธานศาลรัฐธรรมนูญและตุลาการศาลรัฐธรรมนูญ พ้นจากตําแหน่งแล้วแต่กรณีข้อ ๑๕ ให้ประธานศาลรัฐธรรมนูญรักษาการตามระเบียบนี้ผู้มีอํานาจลงนาม - ประกาศ ณ วันที่ 25 ธันวาคม พ.ศ. 2551 ชัช ชลวร ประธานศาลรัฐธรรมนูญ